पिछले दिनों कंपनी बिल पास हो जाने के बाद सामाजिक उद्यमिता व्यवसाय को कार्पोरेट जगत की ओर से अधिक सहयोग की आशा है। कार्पोरेट सामाजिक उत्तरदायित्व समूह (CSR) की गतिविधियाँ प्रत्यक्ष या अप्रत्यक्ष रूप से सामाजिक उद्यमिता व्यवसाय को प्रभावित करेंगी। एक ग्रामीण बी पी ओ, डेटाहल्ली (Datahalli) को परियोजना के रूप में एक व्यावसायिक कार्पोरेशन द्वारा प्रारम्भ किया था, जो अब अपने पैरों पर खड़ा एक स्वयंधारी (self sustained) सामाजिक उपक्रम (एंटरप्राइज) है। इसे जे एस डब्ल्यू फाउंडेशन द्वारा प्रारम्भ किया गया था और विजयनगर, बेल्लारी में सिर्फ महिलाओं द्वारा परिचालित पहला ग्रामीण बी पी ओ है। कन्नड में इसका अर्थ हुआ 'आँकड़ों का गांव'!